b'\n_START_ARTICLE_\nLundy\n_START_PARAGRAPH_\nLundy er en \xc3\xb8y ved kysten av England, og den st\xc3\xb8rste i Bristolkanalen. \xc3\x98ya ligger 19 km utenfor kysten av Devon, noe som tilsvarer om lag en tredel av avstanden over kanalen mellom England og Wales. \xc3\x98ya er 5 km lang og 1 km bred. Et havvarslingsomr\xc3\xa5de i Storbritannia er kalt opp etter \xc3\xb8ya._NEWLINE_I 2007 var der 28 fastboende p\xc3\xa5 \xc3\xb8ya. Blant disse er der en oppsynsmann, en \xc3\xb8ybestyrer, og b\xc3\xb8nder, samt ansatte ved en pub. De fleste bor i og rundt landsbyen Marisco s\xc3\xb8r p\xc3\xa5 \xc3\xb8ya. De fleste bes\xc3\xb8kende er p\xc3\xa5 dagsturer p\xc3\xa5 \xc3\xb8ya._NEWLINE_I en leserunders\xc3\xb8kelse i Radio Times i 2005 ble Lundy k\xc3\xa5ret til det tiende mest fantastiske underverket i Storbritannia. Hele \xc3\xb8ya har status som Site of Special Scientific Interest (sted av s\xc3\xa6rskilt vitenskapelig interesse), og ble det f\xc3\xb8rste marine naturreservatet i England, samt den f\xc3\xb8rste marine vernesonen, noe som kom av det unike dyre- og plantelivet p\xc3\xa5 \xc3\xb8ya. \xc3\x98ya er styrt av Landmark Trust p\xc3\xa5 vegne av National Trust.'